**Jyväskylän vanhempainfoorumi ry:n tiedotuskirje, huhtikuu 2020 – jolloin kodista tuli etäkoulu!**

Jyväskylän vanhempainfoorumi ry (JVF) on Jyväskylän alueen päiväkotien, koulujen ja toisen asteen oppilaitosten vanhempien ja vanhempaintoimijoiden yhteistyöelin. JVF on Suomen Vanhempainliiton kuntakohtainen yhdistys.

**Kevät 2020 - Kodista tuli etäkoulu!**

**Kodin ja koulun yhteistyö tiivistyi yllättävällä tavalla – kiitos etäopetuksen onnistumisesta kuuluu koko kouluyhteisölle**

Korona tuli ja näytti, kuinka tärkeä koulu on meille vanhemmille: se huolehtii lastemme kasvusta ja oppimisesta, myös ruuasta ja turvallisuudesta päivän aikana, jotta me vanhemmat voimme keskittyä omaan työhömme perheen ja yhteiskunnan hyväksi. Korona näytti myös kouluille, kuinka ensiarvoisen tärkeää vanhempien on tietää yhteiset pelisäännöt ja tietyt perusasiat lastensa koulunkäynnistä, jotta yhteistyö ja oppimisen tukeminen onnistuu. Jyväskylän vanhempainfoorumi kysyi rehtoreilta tärkeimpiä ohjeita koteihin poikkeusolojen ajalle ja juuri parahiksi vastaus tuli julki yhteisenä vetoomuksena opetuksen järjestäjän kanssa: **pitäkää kiinni normaalista päivärytmistä sekä huolehtikaa oppilaiden opetustuokioihin osallistumisesta ja viesteihin vastaamisesta!** (Sanomalehti Keskisuomalainen 21.3.2020)

Etäkoulu jatkuu vielä pitkään, näillä näkymin 13.5. asti. Vahvistuaksesi lapsesi etäkoulun tukijana ja valvojana lue perustietoa [etäopetuksesta](https://peda.net/jyvaskyla/ict/etaopetus) ja [Jyväskylän koulujen varautumisesta koronaan](https://www.jyvaskyla.fi/opetus/perusopetus-jyvaskylassa/jyvaskylan-koulujen-varautuminen-koronavirukseen). Onneksi kotien ruokahuoltoonkin on luvassa helpotusta ruokakassien muodossa perusopetuksen puolella ja jäähdytettyjen ruoka-annoksien muodossa Gradian puolella pääsiäisviikolla – tämä on suuri asia perheille! Muista vanhempana huolehtia myös omasta jaksamisestasi, vaikka [MLL:n tuen](https://www.mll.fi/uutiset/mll-ja-koronavirus/) avulla. Ja meihin saa aina olla [yhteydessä](https://peda.net/jyvaskyla/vanhempainfoorumi)!

**Onnea Jyväskylän Vuoden vanhempaintoimija 2019 ja Vuoden vanhempainvälähdys 2019**

Vuoden Vanhempaintoimija 2019 Jyväskylässä on **Huhtasuon yhtenäiskoulun vanhempaintoimija** ja Vuoden Vanhempainvälähdykseksi 2019 valittiin **Viitaniemen koulu**n idea, jolla vanhempia aktivoitiin mukaan vanhempainyhdistykseen. Lisäksi **Palokan yhtenäiskoulu**n vanhemmat saivat erikoismaininnan Aktiivisin koulu somessa. Lue lisää perusteluista sekä siitä, miten koulunne on mukana vuoden 2020 valintoja tehtäessä [nettisivultamme](https://peda.net/jyvaskyla/vanhempainfoorumi/vvvv).

**Pidetään fyysistä etäisyyttä, mutta otetaan henkistä läheisyyttä**

Koska ilmeisesti koko keväänä emme voi järjestää perinteistä koulujen vanhempien välistä Pj&sihteeriklubin tapaamistamme, kartoitamme etätapaamisen järjestämistä toukokuun alkupuolelle – olkaa siis kuulolla, koulut! Tässä välissä voimme suunnitella ja kehittää kodin ja koulun yhteistyötä, vanhempaintoimintaa ja tulevaa syksyä muuten. Vuosikokouksen **kannanotto ilmaisen joukkoliikenteen saamiseksi** koulupäivän aikana tapahtuvaan opetussuunnitelman mukaiseen toimintaan on jätetty ja odotamme innolla sen etenemistä. Toivomme teiltä vanhemmilta yhteydenottoja mieltänne askarruttavissa asioissa, toiveet ja kehitysideat ovat aina tervetulleita: [vanhempainfoorumi.jkl@gmail.com](mailto:vanhempainfoorumi.jkl@gmail.com). Poikkeusoloissa tiedotamme aktiivisesti [facebookissa](https://www.facebook.com/jyvaskylanvanhempainfoorumiry/) ja kommentit ja tykkäykset vievät yhteistä asiaamme eteenpäin mieltä lämmittäen – olkoon ne sitten sitä henkistä läheisyyttä!

**Pidetään huolta toisistamme – Yhdessä onnistumme!**

**Terveisin** tuula jaJyväskylän vanhempainfoorumi ry:n uusi 19.2.2020 valittu hallitus

Tuula Jormakka, toiminnanjohtaja (Lyseon ja Schildtin lukiot) [tuula.jormakka@elisanet.fi](mailto:tuula.jormakka@elisanet.fi), p.0400-644599

Kari Tanninen, puheenjohtaja (Mankolan yhtenäiskoulu, Schildtin lukio)

Riikka Happonen, varapuheenjohtaja (Huhtasuon yhtenäiskoulu)

Minna Kunnari, sihteeri/rahastonhoitaja (Kilpisen yhtenäiskoulu, Schildtin lukio)

Heljä Viikki (Palokan yhtenäiskoulu)

Eeva-Liisa Tilkanen (Nuorten Suomi ry, toiminnanjohtaja)

\_\_\_\_\_\_\_\_\_\_\_\_\_\_\_\_Toimintaamme normaalioloissa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Jyväskylän vanhempainfoorumin toimintaa vuonna 2020**

* **Koulukiertue** - saatte illan, jolloin joku muu keittää kahvit ja tuo pikkupurtavat eli kutsu meidät koulullesi! Kerromme toiminnastamme ja ideoidaan yhdessä tulevaa hyvinvoinnin tueksi kouluissa.
* **PJ&sihteeriklubi** – koulujen vanhempaintoiminnan puheenjohtajalle ja sihteerille tai 2 muulle vanhemmalle per koulu (saa tulla useampikin), virallinen yhteistyöelin ja tiedotuskanava kaupungin ja koulujen vanhempien välillä, oma Facebook-ryhmä, vanhempaintoiminnan ja vanhempien välistä kokemusten vaihtoa ja vaikuttamista, osallisuuden vahvistamista ja vertaistoimintaa – tule ideoimaan lisää
* **Sanomalehti Keskisuomalaisen kirjoitussarja vanhemmuuden ilosta ja tärkeydestä** https://peda.net/jyvaskyla/vanhempainfoorumi/skk
* **Vanhempainfoorumi-tapahtuma** – perheiden yhteinen tapahtuma syksyisin
* **Kodin ja koulun yhteistyöfoorumi** Ruusupuistossa – yhteistyössä yliopiston kanssa, mukana myös kaupunki, foorumi-tapahtumat, hanke- ja tutkimusyhteistyötä
* **Suomen Vanhempainliitto** – toimimme yhdessä koko Suomessa lasten ja perheiden parhaaksi!
* **Ehdota uutta toimintaa / Tule mukaan toimintaan**!

**Muistattehan ilmoittaa koulunne vanhempaintoiminnan yhteystiedot**: [vanhempainfoorumi.jkl@gmail.com](mailto:vanhempainfoorumi.jkl@gmail.com) ja <https://urly.fi/12cC> (vanhempaintoiminta laajemmin)

Seuraa meitä[**nettisivuilla**](https://peda.net/jyvaskyla/vanhempainfoorumi) **/** tykkää meistä[**facebookissa**](https://www.facebook.com/jyvaskylanvanhempainfoorumiry/)- tule mukaan toimintaan!

Linkit yllä tiedotteessa viitattuihin nettisivuihin:

https://peda.net/jyvaskyla/ict/etaopetus

https://www.jyvaskyla.fi/opetus/perusopetus-jyvaskylassa/jyvaskylan-koulujen-varautuminen-koronavirukseen

https://www.mll.fi/uutiset/mll-ja-koronavirus/